Junkuloj

La Junkuloj estas la birdospecioj membroj de la genro Junco, malgrandaj nordamerikaj birdoj de la familio de Pasereledoj. La sistematiko de tiu genro estas ankoraŭ konfuza post jardekoj de pristudo, kaj kelkaj fakuloj akceptas el 3 al 12 speciojn. La nomo ŝajne devenas el la hispana termino por la plantogenro Juncus (junkoj), ĉar tiuj birdoj, kiel la junkoj, preferas humidajn grundojn.

Ties reprodukta habitato estas koniferaj aŭ miksitaj arbaroj tra Nordameriko, kun teritorioj de subarkta tajgo ĝis altaltitudaj arbaroj de montaroj en Meksiko, kaj Centrameriko suden ĝis Panamo. Nordaj birdoj kutime migras pli suden; sudaj populacioj estas loĝantaj birdoj aŭ ĉiukaze altitudaj migretantoj, kiuj moviĝas nur mallongdistance deklivosuben por eviti malvarmegan vintroveteron en montoj.

Tiuj birdoj manĝas surgrunde. Vintre ili ofte manĝas are. Ili manĝas ĉefe insektojn kaj semojn. Ili kutime nestumas en bone kaŝita situo surgrunda aŭ malalte en arbusto aŭ arbo.

 Sistematiko 
 Vintroemberizo, Junco hyemalis
 Grizkapa vintroemberizo, Junco hyemalis caniceps – foje konsiderata distinga specio
 Oregonaj vintroemberizoj, oreganus subspecia grupo – konsiderata de kelkaj distinga specio
 Rozflanka vintroemberizo, Junco hyemalis mearnsi – foje inkludata kun la grupo oreganus en distinga specio
 Ruĝdorsa vintroemberizo, Junco hyemalis dorsalis - foje inkludata kun J. h. caniceps en distinga specio
 Ardezkolora vintroemberizo, hyemalis subspecia grupo – foje konsiderata distinga specio
 Blankaflugila vintroemberizo, Junco hyemalis aikeni – foje konsiderata  distinga specio
 Guadalupa junkulo, Junco insularis - foje inkludata en J. hyemalis
 Flavokula junkulo, Junco phaeonotus
 Bairda junkulo, grupo bairdi 
 Ĉiapa junkulo, grupo fulvescens 
 Guatemala junkulo, grupo alticola 
 Meksika junkulo, grupo phaeonotus 
 Vulkana junkulo, Junco vulcani

Kategorio:Paseroformaj
Kategorio:Pasereledoj
Kategorio:Birdoj de Ameriko